പട്ടക്കണ്ണൻ എരണ്ട

പട്ടക്കണ്ണൻ എരണ്ടയെ  ഇംഗ്ലീഷിൽ  Eurasian Teal എന്നും Common Teal എന്നും വിളിക്കാറുണ്ട്. ശാസ്ത്രീയ നാമം Anas crecca എന്നാണ്. ഇവ സാധാരണയായി എല്ലായിടത്തും കാണുന്ന ഒരു താറാവാണ്. ഇത് മിതോഷ്ണാകാലാവസ്ഥയിൽ യൂറേഷ്യയിൽ പ്രജനനം നടത്തുന്നു. ശീതകാലത്ത് തെക്കു ഭാഗത്തേക്ക് ദേശാടനം നടത്തുന്നു.

ഇവ പ്രജനനകാലമൊഴികെ എപ്പോഴും കൂട്ടമായി വസിക്കുന്നവയാണ്. ഇവയെ തണ്ണീർ തടങ്ങളിൽ സാധാരണയായി കാണാം. വിത്തുകളും നട്ടെല്ലില്ലാത്ത ജലജീവികളുമാണ് ഭക്ഷണം.

വിവരണം
ഇവയ്ക്ക് 20–30 സെ.മീ. നീളവും ശരാശരി തൂക്കം, പൂവന് 340 ഗ്രാമും പിടയ്ക്ക് 320 ഗ്രാമും ഉണ്ടാവും. ചിറകുകൾക്ക്  17.5–20.4 സെ.മീ. നീളമുണ്ട്. കൊക്കിന് 3.2–4 സെ.മീ. നീളമുണ്ട്. മുട്ടുമുതൽ താഴേയ്ക്ക് (ഇം. Tarsus) 2.8–3.4 സെ.മീ. ഉണ്ട്.Carboneras, Carles (1992): Family Anatidae (Ducks, Geese and Swans). In: del Hoyo, Josep; Elliott, Andrew & Sargatal, Jordi (eds.): Handbook of Birds of the World (Volume 1: Ostrich to Ducks): 536–629, plates 40–50. Lynx Edicions, Barcelona. ISBN 84-87334-10-5
ഇണചേരാത്ത കാലത്ത് പൂവനും പിടയും ഒരെ നിറം തന്നെയാണ്. ആണിന്റെ കൊക്കിന് കടുത്ത ചാരനിറമാണ്. കൊക്ക് ശരീരത്തോട് ചേരുന്നിടത്ത് ഇളം പച്ച നിറമോ ബ്രൌണ് നിറമോ ആണ്. പെണ്ണിന് ഇത് പിങ്കോ മഞ്ഞയോ ആയിരിക്കും.
ഇവ പൊതുവേ ശബ്ദം ഉണ്ടാക്കികൊണ്ടിരിക്കുന്നവയാണ്.Madge, S. & Burn, H. (1987) Wildfowl, an Identification Guide to the Ducks, Geese and Swans of the World. Christopher Helm, London ISBN 0713636475


അവലംബം